100 dokumentat më të rëndësishme në historinë amerikane - 2003-10-29
Qytetarët amerikanë me mendimet e tyre do të venddosin se cilat 10 dokumentat që kanë ndikuar më shumë në fizionominë e Amerikës
Amerikanëve u pëlqejnë listat, që nga listat për librat më të shitur e deri tek fjalët që shqiptohen më shumë gabim. Tani një komision i posaçëm historianësh në Arkivat Kombëtare ka krijuar listën e 100 dokumentave më të rëndësishme në historinë amerikane. Lista fillon me rezolutën Lee të vitit 1776, me anë të së cilës delegati i Virginias në Kongresin Kontinental Richard Henry Lee propozoi pavarësinë e Kolonive Amerikane dhe arrin pikën kulmore me Aktin e së Drejtës për të Votuar të vitit 1965, që garantoi të drejtën e votës për të gjithë qytetarët. Duke përzgjedhur 100 dokumentat, arkivisti i Shteteve të Bashkuara, John Carlin, filloi një nismë në historinë amerikane. Ja ç’thotë ai: thotë ai. Revista e përjavshme US News and World Report, është një nga organet e angazhuara në këtë nismë që mund të kthehet në një debat të gjallë. Çdokush mund të gjejë të gjitha dokumentat në faqen e internetit të kësaj reviste, t’i lexojë dhe të hedhë votën e vet. Senatori i Shtetit të Tenesisë, Lamar Alexandër, ish-mësues thotë se i ashtuquajturi Projekti i Historisë është një shans i shkëlqyer për studentët dhe mësuesit në gjithë vendin. thekson zoti Aleksandër. Dokumentat janë vënë në faqet e internetit që në shtator dhe rreth 100 mësues në ditë i përdorin ato në orët e mësimit. Dokumentat historike nuk janë thjesht fjalë në fletë të vjetra. Senatorja e shtetit të Washingtonit, Patty Murray, thotë se në bazë të tyre bëhen çdo ditë debate në Kongres: thotë senatorja Murray. Rezultatet e votimit të popullit dhe 10 dokumentat të gjykuar si më të rëndësishmet, do të shpallen më 15 dhjetor, Dita e Kartës së të Drejtave. Deri atëherë, diskutimet mbi 100 dokumentat më të rëndësishme në historinë e Amerikës do të vazhdojnë në klasa, biblioteka dhe në internet.//kk//